Hefur þú einhvern tímann vanmetið tímann sem þú hefur til að egna fyrir silunginn ? Ég er ekki þolinmóðasti veiðimaður landsins og hef örugglega misst af nokkrum fiskum vegna þessa . Væntanlega höfum við mun meiri tíma til að undirbúa framsetningu flugunnar heldur en við nokkurn tímann gefum okkur . Tíma er alltaf betur varið í undirbúning heldur en groddaralegra framkvæmda . Silungurinn er ekkert á óþarfa flandri ef ætið er til staðar og ekkert ógnar honum . Dæmi um það sem hann telur vera ógn eru skuggar flugulínu sem þeytist fram og til baka yfir hausnum á honum , hroðvirknislegar flugulendingar með tilheyrandi línukös eða flóðbylgjur og skrap í botngrjóti sem gjarnan fylgir óvarkárum vaðfuglum af tegundinni homo sapiens . Að fylgjast með hegðun silungsins , hvernig hann bregst við æti sem syndir hjá eða hvernig hann týnir pöddurnar upp af botninum getur sparað okkur fjöldan allan af köstum og tilraunum með framsetningu . Gefum okkur þann tíma sem þarf til að koma fram af hógværð og rósemi , okkur verður umbunað .